ตกขาวเหมืินนมบูม ไม่เป็นก้อน ออกไม่มาก ไม่คัน ไม่แสบ เกิดจากอะไรค่ะ?
สวัสดีค่ะ หากตกขาวที่มีลักษณะเหมือนนมบูดดังกล่าว ไม่ได้มีปริมาณมากจนเป็นก้อนหนา ไม่มีอาการคันหรือแสบช่องคลอด ไม่มีกลิ่นเหม็น รวมถึงไม่มีอาการอื่นๆ เช่น ปวดท้องน้อย ปัสสาวะแสบขัด เจ็บขณะมีเพศสัมพันธ์ เป็นต้น ตกขาวดังกล่าว ก็ถือเป็นตกขาวที่ปกติค่ะ ซึ่งลักษณะความข้น เหนียว สี และปริมาณ จะขึ้นกับการเปลี่ยนแปลงของฮอร์โมนตามรอบเดือน รวมถึงปริมาณเชื้อแบคทีเรีย (ที่มีอยู่เป็นปกติในช่องคลอด) และปัจจัยอื่นๆแต่หากตกขาวมีปริมาณมาก จนจับตัวหนาเป็นก้อน มีอาการคันหหรือแสบช่องคลอด คันอวัยวะเพศภายนอก มีกลิ่นเหม็นรุนแรง มีปวดท้องน้อย ปัสสาวะแสบขัด จะถือว่าเป็นตกขาวที่ผิดปกติ ซึ่งเกิดได้จากหลายสาเหตุ เช่น ติดเชื้อราในช่องคลอด ติดเชื้อปรสิต ติดเชื้อหนองใน เป็นต้น